ਤ੍ਰਿਦੀਪ ਸੁਹਰੂਦ
ਤ੍ਰਿਦੀਪ ਸੁਹਰੂਦ (ਜਨਮ 19 ਦਸੰਬਰ 1965) ਗੁਜਰਾਤ, ਭਾਰਤ ਤੋਂ ਇੱਕ ਭਾਰਤੀ ਲੇਖਕ, ਰਾਜਨੀਤਿਕ ਸਿਧਾਂਤਕਾਰ, ਸੱਭਿਆਚਾਰਕ ਇਤਿਹਾਸਕਾਰ ਅਤੇ ਅਨੁਵਾਦਕ ਹੈ।

ਜੀਵਨ 
ਸੁਹਰੂਦ ਦਾ ਜਨਮ 1965 ਵਿੱਚ ਆਨੰਦ, ਗੁਜਰਾਤ ਵਿੱਚ ਹੋਇਆ ਸੀ। ਉਸਨੇ ਅਰਥ ਸ਼ਾਸਤਰ ਅਤੇ ਰਾਜਨੀਤੀ ਸ਼ਾਸਤਰ ਵਿੱਚ ਐਮਏ ਕੀਤੀ ਅਤੇ ਆਸ਼ੀਸ ਨੰਦੀ ਦੇ ਅਧੀਨ ਆਪਣਾ ਪੀਐਚ.ਡੀ. ਥੀਸਿਸ Narrations of a Nation: Explorations Through Intellectual Biographys, ਲਿਖਿਆ। ਇਹ ਨਰਮਦ, ਮਨੀਲਾਲ ਦਿਵੇਦੀ ਅਤੇ ਗੋਵਰਧਨਰਾਮ ਤ੍ਰਿਪਾਠੀ ਦੀਆਂ ਲਿਖੀਆਂ ਸਵੈ-ਜੀਵਨੀਆਂ ਦੇ ਸੰਦਰਭ ਵਿੱਚ 19ਵੀਂ ਸਦੀ ਦੇ ਗੁਜਰਾਤੀ ਸਾਹਿਤ ਬਾਰੇ ਇੱਕ ਸਮਾਜਿਕ-ਇਤਿਹਾਸਕ ਲਿਖਤ ਹੈ।  

ਉਹ ਵਿਵਹਾਰ ਵਿਗਿਆਨ ਕੇਂਦਰ, ਸੇਂਟ ਜ਼ੇਵੀਅਰ ਕਾਲਜ, ਅਹਿਮਦਾਬਾਦ ਵਿੱਚ ਕੋਆਰਡੀਨੇਟਰ  (1989-1992)  ਰਿਹਾ ਅਤੇ ਕਮੇਟੀ ਫਾਰ ਕਲਚਰਲ ਚੁਆਇਸਜ਼ ਐਂਡ ਗਲੋਬਲ ਫਿਊਚਰਜ਼, CSDS, ਦਿੱਲੀ ਵਿੱਚ ਵਿਜਿਟਿੰਗ ਫੈਲੋ (1993-1994) ; ਨੈਸ਼ਨਲ ਇੰਸਟੀਚਿਊਟ ਆਫ਼ ਡਿਜ਼ਾਈਨ, ਅਹਿਮਦਾਬਾਦ (1994-2001) ਵਿੱਚ ਇੱਕ ਫੈਕਲਟੀ ਮੈਂਬਰ; ਅਤੇ DAICT, ਗਾਂਧੀਨਗਰ (2001-2012) ਵਿੱਚ ਇੱਕ ਪ੍ਰੋਫੈਸਰ ਰਿਹਾ।  ਸਾਬਰਮਤੀ ਆਸ਼ਰਮ ਵਿੱਚ ਇੱਕ ਨਿਰਦੇਸ਼ਕ ਵਜੋਂ ਪੰਜ ਸਾਲ ਕੰਮ ਕਰਨ ਤੋਂ ਬਾਅਦ, ਉਸਨੇ ਅਗਸਤ 2017 ਵਿੱਚ ਅਸਤੀਫ਼ਾ ਦੇ ਦਿੱਤਾ। 

2017 ਵਿੱਚ, ਉਸਨੂੰ CEPT ਆਰਕਾਈਵਜ਼ ਦਾ ਪ੍ਰੋਫੈਸਰ ਅਤੇ ਡਾਇਰੈਕਟਰ ਨਿਯੁਕਤ ਕੀਤਾ ਗਿਆ ਸੀ।  ਅਤੇ 2019 ਵਿੱਚ ਉਸਨੂੰ CEPT ਯੂਨੀਵਰਸਿਟੀ ਲਈ ਪ੍ਰੋਵੋਸਟ ਨਿਯੁਕਤ ਕੀਤਾ ਗਿਆ ਸੀ। ਉਹ ਭਾਰਤ ਸਰਕਾਰ ਦੇ ਗਾਂਧੀ ਵਿਰਾਸਤੀ ਸਥਾਨਾਂ ਦੇ ਮਿਸ਼ਨ ਦਾ ਮੈਂਬਰ ਹੈ।  ਵਰਤਮਾਨ ਵਿੱਚ ਉਹ ਸੀਈਪੀਟੀ ਯੂਨੀਵਰਸਿਟੀ ਦਾ ਪ੍ਰੋਫੈਸਰ ਅਤੇ ਪ੍ਰੋਵੋਸਟ, ਲਾਲਭਾਈ ਦਲਪਤ ਭਾਈ ਇੰਸਟੀਚਿਊਟ ਆਫ ਇੰਡੋਲੋਜੀ ਦਾ ਡਾਇਰੈਕਟਰ ਅਤੇ ਐਮਆਈਸੀਏ ਦੀ ਗਵਰਨਿੰਗ ਕੌਂਸਲ ਦਾ ਚੇਅਰਮੈਨ ਹੈ। ਉਹ ਦਰਸ਼ਕ ਇਤਿਹਾਸ ਨਿਧੀ ਦਾ ਚੇਅਰਮੈਨ ਵੀ ਹੈ।

ਹਵਾਲੇ 

ਜ਼ਿੰਦਾ ਲੋਕ
ਜਨਮ 1965
ਗੁਜਰਾਤੀ ਲੇਖਕ